stanford-oval/wikipedia huggingface dataset:
พรรคเกิ่นลาว

ธง
พรรคเกิ่นลาวหรือพรรคปฏิวัติแรงงานปัจเจกนิยม (Personalist Labor Revolutionary Party; ภาษาเวียดนาม: Cần-lao Nhân-vị Cách-mạng Ðảng) เป็นพรรคการเมืองลับในเวียดนามใต้ ตั้งขึ้นเพื่อสนับสนุนการปกครองของ โง ดิ่ญ เสี่ยม ถูกควบคุมและสั่งการโดยโง ดิ่ญ ญู มีพื้นฐานมาจากทฤษฎีปัจเจกบุคคลของศาสนาคริสต์นิกายโรมันคาทอลิกที่ได้รับอิทธิพลจากฝรั่งเศส รวมกับปรัชญาทางตะวันตกและตะวันออกอื่นๆ อย่างไรก็ตาม แทนที่พรรคนี้จะช่วยรวมประชาชนให้ต่อต้านเวียดกงอย่างเป็นหนึ่งเดียว แต่กลับเป็นเครื่องมือในการคอรัปชันของโง ดิ่ญ เสี่ยม พรรคนี้สลายตัวไปเมื่อเกิดรัฐประหารที่สหรัฐอเมริกาให้การสนับสนุนเมื่อ พ.ศ. 2506
ประวัติศาสตร์

ธงและตราสัญลักษณ์และเอกสารบางส่วนจากองค์กรนี้
ประธานาธิบดีได้พบกับกุงเตอเฉิงในปี พ.ศ. 2501 ที่ไซ่ง่อน
ไซ่ง่อนในปี พ.ศ. 2503
พระเจ้าบรมวงศ์เธอ พระองค์เจ้าปุก

| พระเจ้าบรมวงศ์เธอ พระองค์เจ้าปุก |
| --- | --- |
พระเจ้าบรมวงศ์เธอ ชั้น 2 พระองค์เจ้าชั้นเอก
ประสูติ: 31 ตุลาคม พ.ศ. 2335
สิ้นพระชนม์: 11 สิงหาคม พ.ศ. 2416 (80 ปี)
ราชวงศ์: จักรี
พระบิดา: พระบาทสมเด็จพระพุทธเลิศหล้านภาลัย
พระมารดา: เจ้าจอมมารดาสั้น ในรัชกาลที่ 2
พระเจ้าบรมวงศ์เธอ พระองค์เจ้าปุก (31 ตุลาคม พ.ศ. 2335 – 11 สิงหาคม พ.ศ. 2416) พระราชธิดาพระองค์ที่ 11 ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาสั้น
พระประวัติ

พระเจ้าบรมวงศ์เธอ พระองค์เจ้าปุก ประสูติเมื่อวันพุธ เดือน 12 แรม 2 ค่ำ ปีชวด จัตวาศก จ.ศ. 1154 ตรงกับวันที่ 31 ตุลาคม พ.ศ. 2335 เป็นพระราชธิดาในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาสั้น
ในสมัยรัชกาลที่ 4 พระบาทสมเด็จพระจอมเกล้าเจ้าอยู่หัวมีพระราชดำริจะสร้างพระบรมรูปพระมหากษัตริย์ทุกรัชกาลในราชวงศ์จักรีไว้ในวัดพระศรีรัตนศาสดาราม ให้เหมือนหอพระเทพบิดรในวัดพระศรีสรรเพชญ์ ในกรุงศรีอยุธยา แต่ยังมิทันได้ทำก็เสด็จสวรรคต พระบาทสมเด็จพระจุลจอมเกล้าเจ้าอยู่หัวจึงโปรดให้ทำต่อมาตามพระราชดำรินั้น แต่ ณ ขณะนั้นเหลือผู้ที่เคยเห็นพระบาทสมเด็จพระพุทธยอดฟ้าจุฬาโลกมหาราช เพียง 4 คน คือสมเด็จพระพุฒาจารย์ (โต พฺรหฺมรํสี) พระเจ้าบรมวงศ์เธอ พระองค์เจ้าปุก เจ้าพระยาธรรมติกรณ์ (มั่ง สนธิรัตน์) และเจ้าพระยาสุธรรมมนตรี (บุญศรี บูรณศิริ) จึงโปรดให้เชิญมาบอกระหว่างช่างปั้น ส่วนพระบรมรูปรัชกาลต่อ ๆ มา พระราชโอรส พระราชธิดายังทรงพระชนม์อยู่โดยมาก การปั้นและการหล่อพระบรมรูป สำเร็จเสร็จสิ้นเมื่อปี พ.ศ. 2414 เรื่องนี้ปรากฏใน "ความทรงจำ" พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ ตอนที่ 4 เรื่องสร้างพระบรมรูปสี่รัชกาลว่า
"การสร้างพระบรมรูป ๔ พระองค์นั้น โปรดฯ ให้พระองค์เจ้าประดิษฐวรการ อธิบดีกรมช่างสิบหมู่ และเป็นช่างอย่างดีในพระองค์เองด้วย เป็นผู้อำนวยการ เมื่อปั้นหุ่นนั้นรู้พระลักษณะได้แน่แต่ขนาดพระองค์ว่าสูงเท่าใด เพราะมีพระพุทธรูปฉลองพระองค์อยู่เป็นหลัก แต่ส่วนพระรูปโฉมนั้นนอกจากพระบาทสมเด็จพระจอมเกล้าเจ้าอยู่หัว ซึ่งมีพระบรมรูปปั้นอยู่แล้ว ต้องอาศัยไต่ถามผู้ที่ได้เคยเห็นพระองค์ให้บอกพระลักษณะและคอยติให้ช่างแก้ไขไปแต่แรกจนแล้ว ก็ในเวลานั้นผู้ที่เคยเห็นพระบาทสมเด็จพระพุทธเลิศหล้านภาลัย และพระบาทสมเด็จพระนั่งเกล้าเจ้าอยู่หัวยังมีอยู่มาก แต่ผู้เคยเห็นพระบาทสมเด็จพระพุทธยอดฟ้าจุฬาโลก หาได้แต่ ๔ คน คือ พระองค์เจ้าหญิงปุก พระราชธิดาในรัชกาลที่ ๒ พระองค์ ๑ สมเด็จพระพุฒาจารย์ (โต) วัดระฆังองค์ ๑ เจ้าพระยาสุธรรมมนตรี (บุญศรี) คน ๑ กับเจ้าพระยาธรรมาฯ (ลมั่ง สนธิรัตน) คน ๑ ปั้นพระรูปสำเร็จได้หล่อเมื่อเดือนอ้าย ปีมะแม พ.ศ. ๒๔๑๔"
พระเจ้าบรมวงศ์เธอ พระองค์เจ้าปุก ทรงดำรงตำแหน่งเป็นองค์กุลเชษฐ์แห่งพระบรมวงศานุวงศ์ในรัชสมัยพระบาทสมเด็จพระจุลจอมเกล้าเจ้าอยู่หัว เป็นเวลาเกือบ 4 ปี ตั้งแต่วันที่ 14 กันยายน พ.ศ. 2412 ต่อจากพระเจ้าบรมวงศ์เธอ พระองค์เจ้ายี่สุ่น พระเชษฐภคินีต่างพระมารดา ตราบจนสิ้นพระชนม์ เมื่อวันจันทร์ เดือน 9 แรม 3 ค่ำ ปีระกา เบญจศก จ.ศ. 1235 ตรงกับวันที่ 11 สิงหาคม พ.ศ. 2416 สิริพระชันษา 80 ปี พระราชทานเพลิงพระศพ ณ พระเมรุ วัดบวรนิเวศราชวรวิหาร
พระอิสริยยศ

| ธรรมเนียมพระยศของ พระเจ้าบรมวงศ์เธอ พระองค์เจ้าปุก |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
31 ตุลาคม พ.ศ. 2335 – พ.ศ. 2349 : หม่อมเจ้าปุก
พ.ศ. 2349 – 7 กันยายน พ.ศ. 2352 : พระเจ้าหลานเธอ พระองค์เจ้าปุก
7 กันยายน พ.ศ. 2352 – 21 กรกฎาคม พ.ศ. 2367 : พระเจ้าลูกเธอ พระองค์เจ้าปุก
21 กรกฎาคม พ.ศ. 2367 – 2 เมษายน พ.ศ. 2394 : พระเจ้าน้องนางเธอ พระองค์เจ้าปุก
2 เมษายน พ.ศ. 2394 – 11 พฤศจิกายน พ.ศ. 2411 : พระเจ้าพี่นางเธอ พระองค์เจ้าปุก
11 พฤศจิกายน พ.ศ. 2411 – 11 สิงหาคม พ.ศ. 2416 : พระเจ้าบรมวงศ์เธอ พระองค์เจ้าปุก
พระเจ้าบรมวงศ์เธอ พระองค์เจ้าพวงแก้ว

| พระเจ้าบรมวงศ์เธอ  พระองค์เจ้าพวงแก้ว> พระเจ้าบรมวงศ์เธอ ชั้น 3 |
| --- | --- |
ประสูติ: 3 เมษายน พ.ศ. 2364
สิ้นพระชนม์: 4 มีนาคม พ.ศ. 2392 (28 ปี)
ราชวงศ์: จักรี
พระบิดา: พระบาทสมเด็จพระนั่งเกล้าเจ้าอยู่หัว
พระมารดา: เจ้าจอมมารดายี่สุ่น ในรัชกาลที่ 3
พระเจ้าบรมวงศ์เธอ พระองค์เจ้าพวงแก้ว (พ.ศ. 2364 - พ.ศ. 2392) เป็นพระราชธิดาพระองค์ที่ 33 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดายี่สุ่น
พระประวัติ

พระเจ้าบรมวงศ์เธอ พระองค์เจ้าพวงแก้ว ประสูติเมื่อพ.ศ. 2364 เป็นพระราชธิดาในพระบาทสมเด็จพระนั่งเกล้าเจ้าอยู่หัวประสูติแต่เจ้าจอมมารดายี่สุ่น มีพระเชษฐภคินีร่วมเจ้าจอมมารดา 1 พระองค์คือ พระเจ้าบรมวงศ์เธอ พระองค์เจ้าเงินยวง
พ.ศ. 2392 เกิดไข้ป่วงหรืออหิวาตกโรคระบาดอย่างหนักไปทั่วทุกหนทุกแห่งในสยาม ชาวกรุงเทพล้มตายเป็นอันมาก พระองค์เจ้าพวงแก้ว ทรงประชวรและสิ้นพระชนม์ด้วยโรคอหิวาในเหตุการณ์ครั้งนั้น ปรากฏใน พระราชพงศาวดารกรุงรัตนโกสินทร์ รัชกาลที่ 3 ว่า
"ฝ่ายที่กรุงเทพมหานคร เมื่อเดือน ๗ แรม ๑ ค่ำ เกิดความไข้ป่วงทั้งแผ่นดิน ไข้นั้นเป็นมาแต่ประเทศฝ่ายทะเล เป็นมาแต่เมืองฝ่ายตะวันตกขึ้นมาก่อน ไข้นั้นเป็นขึ้นมาถึงกรุงเทพมหานคร เป็นขึ้นไปจนถึงเมืองฝ่ายเหนือ เสียพระเจ้าลูกยาเธอ พระองค์เจ้าเฉลิมวงศ์องค์ ๑ พระองค์เจ้าจินดาองค์ ๑ พระราชธิดา พระองค์เจ้าพวงแก้วองค์ ๑ เสนาบดี เจ้าพระยาบดินทรเดชา ๑..."
พระเจ้าบรมวงศ์เธอ พระองค์เจ้าพวงแก้วสิ้นพระชนม์ในรัชกาลที่ 3 เมื่อพ.ศ. 2392 พระชันษา 29 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร พ.ศ. 2393
พระอิสริยยศ

| ธรรมเนียมพระยศของ พระเจ้าบรมวงศ์เธอ พระองค์เจ้าพวงแก้ว |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
หม่อมเจ้าพวงแก้ว (พ.ศ. 2364 - 21 กรกฎาคม พ.ศ. 2367)
พระเจ้าลูกเธอ พระองค์เจ้าพวงแก้ว (21 กรกฎาคม พ.ศ. 2367 - พ.ศ. 2392)
พระเจ้าราชวรวงศ์เธอ พระองค์เจ้าพวงแก้ว (พระนามหลังการสิ้นพระชนม์สถาปนาในรัชกาลที่ 4)
พระเจ้าบรมวงศ์เธอ พระองค์เจ้าพวงแก้ว (พระนามหลังการสิ้นพระชนม์สถาปนาในรัชกาลที่ 6)
พระเจ้าบรมวงศ์เธอ พระองค์เจ้าพลับ (ในรัชกาลที่ 1)

| พระเจ้าบรมวงศ์เธอ พระองค์เจ้าพลับ |
| --- | --- |
พระเจ้าบรมวงศ์เธอ ชั้น 1 พระองค์เจ้าชั้นเอก
ประสูติ: พ.ศ. 2328
สิ้นพระชนม์: พ.ศ. 2410 (81 ปี)
ราชวงศ์: จักรี
พระบิดา: พระบาทสมเด็จพระพุทธยอดฟ้าจุฬาโลกมหาราช
พระมารดา: เจ้าจอมมารดาคุ้ม ในรัชกาลที่ 1
พระเจ้าบรมวงศ์เธอ พระองค์เจ้าพลับ (พ.ศ. 2328 – พ.ศ. 2410) เป็นพระราชธิดาในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาคุ้ม
พระประวัติ

พระเจ้าบรมวงศ์เธอ พระองค์เจ้าพลับ ประสูติเมื่อปีมะเส็ง สัปตศก จ.ศ. 1147 ตรงกับ พ.ศ. 2328 เป็นพระราชธิดาพระองค์ที่ 15 ในพระบาทสมเด็จพระพุทธยอดฟ้าจุฬาโลกมหาราช ประสูติแต่เจ้าจอมมารดาคุ้ม หลังประสูติไม่นานเจ้าจอมมารดาคุ้มได้ถึงแก่อนิจกรรม พระบาทสมเด็จพระพุทธยอดฟ้าจุฬาโลกมหาราชจึงทรงพระกรุณาโปรดเกล้าฯ ให้สมเด็จพระเจ้าพี่นางเธอ เจ้าฟ้ากรมพระศรีสุดารักษ์ทรงดูแลพระองค์เจ้าพลับ พระองค์เจ้าพลับมีพระชันษายืนยาวได้เป็นพระบรมวงศ์ผู้ใหญ่ฝ่ายในในรัชสมัยพระบาทสมเด็จพระจอมเกล้าเจ้าอยู่หัว รัชกาลที่ 4 โดยพระบาทสมเด็จพระจอมเกล้าเจ้าอยู่หัวทรงพระราชนิพนธ์ถึงพระเจ้าบรมวงศ์เธอ พระองค์เจ้าพลับใน ปฐมวงศ์ ว่า
"...พระองค์เจ้าพลับพระองค์หนึ่ง เปนกำพร้าไม่มีเจ้าจอมมารดา พระราชทานมอบให้กรมสมเด็จพระศรีสุดารักษ์ทำนุบำรุง มีพระชนม์ยืนนานได้เปนพระบรมวงษ์เธอผู้ใหญ่ข้างใน ในแผ่นดินประจุบันนี้..."
ในคราวพระราชพิธีบรมราชาภิเษกพระบาทสมเด็จพระจอมเกล้าเจ้าอยู่หัว พระเจ้าบรมวงศ์เธอ พระองค์เจ้าพลับ เป็นพระบรมวงศ์ฝ่ายในที่มีพระชันษาสูงที่สุด และเป็นผู้ถวายดอกหมากทำด้วยทองคำและพระแส้หางช้างเผือก ปรากฏใน พระราชพงศาวดารกรุงรัตนโกสินทร์ รัชกาลที่ 4 ว่า
"...ครั้นเสด็จถึงในที่ทรงจุดเทียนนมัสการแล้วเสด็จขึ้นพระแท่นบรรทม พระบรมวงศ์ผู้ใหญ่คือพระองค์เจ้าพลับ ถวายดอกหมากทำด้วยทองคำแปด น้ำหนัก ๕ ตำลึง พระแส้หางช้างเผือกผู้ ทรงรับแล้ววางไว้ข้างที่..."
พระเจ้าบรมวงศ์เธอ พระองค์เจ้าพลับ ทรงดำรงตำแหน่งเป็นองค์กุลเชษฐ์แห่งพระบรมวงศานุวงศ์ กระทั่งประชวรพระโรคชรา และสิ้นพระชนม์เมื่อปีขาล อัฐศก จ.ศ. 1228 ตรงกับ พ.ศ. 2409 สิริพระชันษา 81 ปี นับเป็นพระราชบุตรในพระบาทสมเด็จพระพุทธยอดฟ้าจุฬาโลกมหาราชที่มีพระชันษาสูงที่สุดและมีพระชนม์ชีพอยู่เป็นพระองค์สุดท้าย พระราชทานเพลิงพระศพ ณ พระเมรุ ท้องสนามหลวง เมื่อวันอังคารเดือน 3 แรม 14 ค่ำ ปีขาล อัฐศก จ.ศ. 1228 ตรงกับวันที่ 5 มีนาคม พ.ศ. 2409 (แบบสากลคือ พ.ศ. 2410) ซึ่งการพระศพของพระองค์มีบันทึกใน พระราชพงศาวดารกรุงรัตนโกสินทร์ รัชกาลที่ 4 ว่า
"ครั้นณวันเสาร์ เดือน ๓ แรม ๑๑ ค่ำ ได้เชิญพระโกศพระศพพระบรมวงศ์เธอฝ่ายใน พระองค์เจ้าพลับ ซึ่งประชวรพระโรคชราสิ้นพระชนม์นั้น ตั้งกระบวนแห่แต่หอธรรมสังเวชออก ประตูศรีสุนทรทวารไปออกประตูสกัดเหนือ ตามทางหน้าวัดมหาธาตุไปเข้าประตูพระเมรุด้านตะวันตก เชิญพระศพขึ้นบนพระเบญจา มีการมโหรสพ ๓ วัน ๓ คืน ครั้นรุ่งขึ้นณเดือน ๓ แรม ๑๔ ค่ำ พระราชทานเพลิง"
พระอิสริยยศ

| ธรรมเนียมพระยศของ พระเจ้าบรมวงศ์เธอ พระองค์เจ้าพลับ |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พ.ศ. 2328 – 7 กันยายน พ.ศ. 2352 : พระเจ้าลูกเธอ พระองค์เจ้าพลับ
7 กันยายน พ.ศ. 2352 – 21 กรกฎาคม พ.ศ. 2367 : พระเจ้าน้องนางเธอ พระองค์เจ้าพลับ
21 กรกฎาคม พ.ศ. 2367 – พ.ศ. 2409 : พระเจ้าบรมวงศ์เธอ พระองค์เจ้าพลับ
พระเจ้าบรมวงศ์เธอ พระองค์เจ้าประไพพรรณพิลาส

| พระเจ้าบรมวงศ์เธอ พระองค์เจ้าประไพพรรณพิลาส |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก

ประสูติ: 13 สิงหาคม พ.ศ. 2428
สิ้นพระชนม์: 17 พฤศจิกายน พ.ศ. 2429 (1 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาพร้อม ในรัชกาลที่ 5
พระเจ้าบรมวงศ์เธอ พระองค์เจ้าประไพพรรณพิลาส ประสูติวันที่ 13 สิงหาคม พ.ศ. 2428 เป็นพระราชธิดาพระองค์ที่ 57 ในพระบาทสมเด็จพระจุลจอมเกล้าเจ้าอยู่หัว และเจ้าจอมมารดาพร้อม ธิดาในพระยาพิษณุโลกาธิบดี (บัว) เป็นพระกนิษฐาแฝดของพระเจ้าบรมวงศ์เธอ พระองค์เจ้าประภาพรรณพิไลย สิ้นพระชนม์วันที่ 17 พฤศจิกายน พ.ศ. 2429 พระชันษา 1 ปี 3 เดือน
พระองค์เจ้าประภาพรรณพิไลย และพระองค์เจ้าประไพพรรณพิลาส เป็นพระราชธิดาแฝดคู่เดียวในพระบาทสมเด็จพระจุลจอมเกล้าเจ้าอยู่หัว คู่ที่สี่และเป็นคู่ล่าสุดในพระบรมราชวงศ์จักรี ก่อนหน้าพระองค์ มีเจ้านายแฝดเพียงสามคู่ที่มีพระประสูติกาลก่อนหน้า คือ
พระเจ้าราชวรวงศ์เธอแฝดชาย-หญิง ในสมเด็จพระบวรราชเจ้ามหาเสนานุรักษ์ ประสูติแต่เจ้าจอมมารดาทรัพย์ และสิ้นพระชนม์ในวันประสูติ เมื่อ พ.ศ. 2353
พระเจ้าบรมวงศ์เธอ พระองค์เจ้าแฝดหญิง ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาหนูจีน และสิ้นพระชนม์เมื่อมีพระชนม์ 6-7 วัน เมื่อ พ.ศ. 2354
พระราชวรวงศ์เธอแฝดชาย ในกรมพระราชวังบวรวิไชยชาญ ประสูติแต่เจ้าจอมมารดาหม่อมหลวงปริก เจษฎางกูร และสิ้นพระชนม์ในปีเดียวกัน เมื่อ พ.ศ. 2400
พระบาทสมเด็จพระจุลจอมเกล้าเจ้าอยู่หัวโปรดปรานพระราชธิดาแฝด และโปรดเกล้าฯ ให้พี่เลี้ยงเชิญตามเสด็จด้วยอยู่เสมอ จนกระทั่งพระองค์เจ้าประไพพรรณพิลาสทรงเริ่มประชวรเมื่อวันที่ 15 พฤศจิกายน พ.ศ. 2429 และสิ้นพระชนม์ในสองวันถัดมา พระบาทสมเด็จพระจุลจอมเกล้าเจ้าอยู่หัวทรงทุกข์โทมนัสจนถึงกับมิได้เสด็จออกราชการตามปกติ โปรดเกล้าฯ ให้สมเด็จพระเจ้าน้องยาเธอ เจ้าฟ้าภาณุรังษีสว่างวงศ์ กรมพระภาณุพันธุวงศ์วรเดช ทรงเป็นแม่กองสร้างพระเมรุเป็นการเฉพาะ ที่สุสานหลวงวัดราชบพิธสถิตมหาสีมารามราชวรวิหาร เรียกว่า "พระเมรุบรรพต"  พระราชทานเพลิงพระศพเมื่อวันที่ 29 ธันวาคม พ.ศ. 2429
พระอัฐิของพระองค์เจ้าประไพพรรณพิลาส บรรจุอยู่ ณ วัดราชบพิธสถิตมหาสีมาราชวรวิหาร มีแผ่นศิลาจารึกภุชงคประยาตฉันท์ และโคลงสี่สุภาพ พระนิพนธ์โดยพระเจ้าบรมวงศ์เธอ กรมหลวงพิชิตปรีชากร
พระเกียรติยศ

| ธรรมเนียมพระยศของ พระเจ้าบรมวงศ์เธอ พระองค์เจ้าประไพพรรณพิลาส |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกเธอ พระองค์เจ้าประไพพรรณพิลาส (13 สิงหาคม พ.ศ. 2428 - 23 ตุลาคม พ.ศ. 2453)
พระเจ้าน้องนางเธอ พระองค์เจ้าประไพพรรณพิลาส (23 ตุลาคม พ.ศ. 2453 - 26 พฤศจิกายน พ.ศ. 2468)
พระเจ้าพี่นางเธอ พระองค์เจ้าประไพพรรณพิลาส (26 พฤศจิกายน พ.ศ. 2468 - 10 กรกฎาคม พ.ศ. 2478)
พระเจ้าบรมวงศ์เธอ พระองค์เจ้าประไพพรรณพิลาส (10 กรกฎาคม พ.ศ. 2478 - ปัจจุบัน)
พิพิธภัณฑ์นครมิกาซะ

พิพิธภัณฑ์ในจังหวัดฮกไกโด ประเทศญี่ปุ่น
| --- | --- |
三笠市立博物館

th
ก่อตั้ง: กรกฎาคม พ.ศ. 2522
ที่ตั้ง: 1-212-1 อิกูชุมเบ็ตสึ นิชิกิ-โจ นครมิกาซะ จังหวัดฮกไกโด ประเทศญี่ปุ่น
พิกัดภูมิศาสตร์: 43°15′40″N 141°57′45″E﻿ / ﻿43.261171°N 141.962584°E﻿ / 43.261171; 141.962584
เว็บไซต์: เว็บไซต์ทางการ
พิพิธภัณฑ์นครมิกาซะ (ญี่ปุ่น: 三笠市立博物館; โรมาจิ: Mikasa-shi Hakubutsukan) เปิดในนครมิกาซะ จังหวัดฮกไกโด ประเทศญี่ปุ่น ในปี พ.ศ. 2522 พิพิธภัณฑ์จัดแสดงสิ่งสะสมเกี่ยวกับประวัติศาสตร์ธรรมชาติและประวัติศาสตร์ของพื้นที่ สิ่งสะสมที่มีชื่อเสียงคือแอมโมไนต์ตลอดจนซากดึกดำบรรพ์ต้นแบบ เอโซะ มิกาซะ รีว ที่ค้นพบในปี พ.ศ. 2519 และได้รับการขึ้นทะเบียนเป็นอนุสรณ์สถานทางธรรมชาติ
ดูเพิ่ม

พิพิธภัณฑ์ซากดึกดำบรรพ์โปเกมอน — นิทรรศการหมุนเวียนที่จัดโดยพิพิธภัณฑ์นครมิกาซะตั้งแต่วันที่ 4 กรกฎาคมถึง 20 กันยายน พ.ศ. 2564
แหล่งข้อมูลอื่น

(ในภาษาอังกฤษ) พิพิธภัณฑ์นครมิกาซะ
(ในภาษาญี่ปุ่น) พิพิธภัณฑ์นครมิกาซะ
พระเจ้าราดามาที่ 1

| พระเจ้าราดามาที่ 1 |
| --- | --- |
 ราดามา พระเจ้าราดามาที่ 1 แห่งมาดากัสการ์

พระมหากษัตริย์แห่งมาดากัสการ์
ครองราชย์: พ.ศ. 2353 – พ.ศ. 2371
รัชสมัย: ประมาณ 18 ปี 0 วัน
รัชกาลก่อนหน้า: สมเด็จพระเจ้าอันเดรียนนามโบอินีเมรีนาแห่งมาดากัสการ์
รัชกาลถัดไป: สมเด็จพระราชินีนาถรานาวาโลนาที่ 1 แห่งมาดากัสการ์
ประสูติ: พ.ศ. 2336  อัมโบฮีมันกา,อันตานานารีโว,ประเทศมาดากัสการ์
สวรรคต: พ.ศ. 2371  พระราชวังหลวงรูวาแห่งอันตานานารีโว,อันตานานารีโว,ประเทศมาดากัสการ์   (พระชนมพรรษาประมาณ 32 พรรษา)
พระอัครมเหสี: เจ้าหญิงรามาโว
พระเจ้าราดามาที่ 1 แห่งมาดากัสการ์
ราชวงศ์: เมรีนา
พระบรมราชชนก: สมเด็จพระเจ้าอันเดรียนนามโบอินีเมรีนาแห่งมาดากัสการ์
พระบรมราชชนนี: สมเด็จพระราชินีรามโบลามาโซอันโดรแห่งมาดากัสการ์
สมเด็จพระเจ้าราดามาที่ 1 แห่งมาดากัสการ์ หรือ พระเจ้าราดามามหาราช (พ.ศ. 2336 - พ.ศ. 2371) ทรงเป็นพระมหากษัตริย์พระองค์แรกแห่งผืนแผ่นดินใหญ่มาดากัสการ์ตั้งแต่พ.ศ. 2353 จนถึงพ.ศ. 2371 ทรงรวมดินแดนสองในสามของเกาะไว้ภายใต้พระราชอำนาจ พระองค์มีพระมเหสีที่ยิ่งใหญ่ถึง 12 พระองค์ หนึ่งในนั้นคือพระขนิษฐาบุญธรรมของพระองค์เอง ซึ่งก็คือ เจ้าหญิงรามาโว หรือ สมเด็จพระราชินีนาถรานาวาโลนาที่ 1 แห่งมาดากัสการ์ ผู้ซึ่งเป็นที่รู้จักจากการที่ทรงได้รับชัยชนะในความวุ่นวายแห่งการสืบราชบัลลังก์หลังจากการเสด็จสวรรคตอย่างกะทันหันของพระเจ้าราดามา
พิพิธภัณฑ์บะหมี่ถ้วยโยโกฮามะ

พิพิธภัณฑ์ในนครโยโกฮามะ ประเทศญี่ปุ่น
| --- | --- |
安藤百福発明記念館 横浜
พิพิธภัณฑ์บะหมี่ถ้วยโยโกฮามะ
th
ก่อตั้ง: 17 กันยายน พ.ศ. 2554
ที่ตั้ง: นครโยโกฮามะ จังหวัดคานางาวะ ประเทศญี่ปุ่น
พิกัดภูมิศาสตร์: 35°27′19.7″N 139°38′19.9″E﻿ / ﻿35.455472°N 139.638861°E﻿ / 35.455472; 139.638861
ผู้ก่อตั้ง: นิสชินฟูดส์
เว็บไซต์: The Momofuku Ando Instant Ramen Museum (ในภาษาอังกฤษ)
พิพิธภัณฑ์บะหมี่ถ้วยโยโกฮามะ (ญี่ปุ่น: カップヌードルミュージアム 横浜) หรือชื่ออย่างเป็นทางการว่า  หอรำลึกการประดิษฐ์อันโด โมโมฟูกุ โยโกฮามะ (ญี่ปุ่น: 安藤百福発明記念館 横浜) เป็นพิพิธภัณฑ์ที่สร้างอุทิศให้กับบะหมี่กึ่งสำเร็จรูปและบะหมี่ถ้วย รวมถึงโมโมฟูกุ อันโดผู้คิดค้นบะหมี่กึ่งสำเร็จรูป ก่อตั้งเมื่อวันที่ 17 กันยายน พ.ศ. 2554
ตั้งอยู่ในนครโยโกฮามะ จังหวัดคานางาวะ ประเทศญี่ปุ่น พิพิธภัณฑ์มีนิทรรศการและสิ่งจัดแสดงทั้งหมด 4 ส่วน มีการจัดแสดงประวัติศาสตร์ของบะหมี่กึ่งสำเร็จรูปและเรื่องราวของโมโมฟูกุ อันโด
ดูเพิ่ม

พิพิธภัณฑ์บะหมี่ถ้วยโอซากะ อิเกดะ
แหล่งข้อมูลอื่น

เว็บไซต์ทางการ
พาโลม่า พิแคสโซ่

| พาโลม่า พิแคสโซ่ |
| --- | --- |

เกิด: Anne Paloma Ruiz-Picasso y Gilot  (1949-04-19) เมษายน 19, 1949 (75 ปี) ปารีส ประเทศฝรั่งเศส
อาชีพ: การออกแบบแฟชั่น, jewellery designer, businesswoman socialite and style icon
คู่สมรส: Rafael Lopez-Cambil (1978-1998)  Eric Thévenet 1999-
บิดามารดา: ปาโบล ปีกัสโซ and Françoise Gilot
ญาติ: Claude Picasso (brother), Maya Widmaier-Picasso, half-sister, Paulo Picasso, half-brother, and another half-sister, Aurelia, from her mother's relationship with artist Luc Simon.
พาโลม่า พิแคสโซ่ (เกิดขึ้นมาจาก แอน พาโลม่า รูอิซ และ พิแคสโซ่ วาย จิลอท ณ ปารีส เมื่อวันที่ 19 เมษายน พ.ศ. 2492) เธอเป็นแฟชั่นดีไซน์เนอร์ชื่อดังชาวฝรั่งเศสและทำธุรกิจซึ่งเป็นที่รู้จักกันดีทางด้านการออกแบบเครื่องประดับในนาม ทิฟฟานี่ แอนด์ โค และธุรกิจน้ำหอมในนามชื่อของเธอเอง เธอเป็นลูกสาวคนสุดท้องของศิลปินผู้โด่งดังในสมัยศตวรรษที่20 ชื่อว่า พาโบล พแคสโซ่ และฟรองซ์ซัว จิลอท นักเขียนและนักวาดภาพ พี่ชายคนโตพ่อแม่เดียวกันมีชื่อว่า กลอด พิแคสโซ่ (เกิดเมื่อ พ.ศ. 2490) เธอมีพี่ชายต่างมารดาชื่อ พอลโล่ พิแคสโซ่ (พ.ศ. 2464-2518) มีพี่สาวต่างมารดาชื่อเมย่า (เกิดเมื่อ พ.ศ. 2478) และมีน้องสาวต่างบิดาชื่อ ออเรเลีย (เกิดเมื่อพ.ศ. 2499) ซึ่งพ่อของออเรเลียเป็นศิลปินที่ชื่อว่า ลุค ไซมอน
พาโลม่า ในภาษาสเปน หมายถึง “นกพิราบ” พาโลม่า พิแคสโซ่ ถูกใช้นำมาเป็นชื่อในผลงานต่างๆของพ่อเธอ อาทิ นกพิราบกับผลส้ม และนกพิราบสีน้ำเงิน
อาชีพ

อาชีพการทำเครื่องประดับของพาโลม่า พิแคสโซ่ เริ่มขึ้นในปี พ.ศ. 2511 เมื่อครั้งที่เธอเป็นนักออกแบบเสื้อผ้าในกรุงปารีส[ต้องการอ้างอิง] สร้อยคอหินจากแม่น้ำไนล์บางชิ้น เธอก็ได้ออกแบบมาจากหินที่ถูกซื้อมาจากตลาดนัด ซึ่งเป็นผลงานที่ได้รับความชื่นชมว่าเป็นผลงานที่เกิดจากความตั้งใจโดยเหล่านักวิจารณ์ นับว่าเป็นผลงานแรกๆที่ประสบความสำเร็จจนได้รับการจดเป็นหลักสูตรในด้านการออกแบบเครื่องประดับ หนึ่งปีต่อมา พิแคสโซ่ ได้นำเสนอผลงานชิ้นแรกให้กับเพื่อนของเธอ ซึ่งเป็นเจ้าของห้องเสื้อชื่อดัง อีฟ แซง ลอเรน ซึ่งได้ตัดสินให้ผลงานการออกแบบเครื่องประดับของเธอเป็นหนึ่งในคอลเลคชั่นของเขา และในปี พ.ศ. 2514 เธอก็ได้ทำงานที่บริษัทเครื่องประดับและอัญมณีของกรีกที่ชื่อว่า โซโลตัส[ต้องการอ้างอิง]
ในปี พ.ศ. 2523 พิแคสโซ่ ได้ออกแบบเครื่องประดับในนาม ทิฟฟานี่ แอนด์ โค ของนิวยอร์ก และในปีพ.ศ. 2527 เธอก็ได้เริ่มหันมาทดลองออกแบบเรื่องของเครื่องหอม โดยได้สร้างสรรค์น้ำหอมในนาม “พาโลม่า” ให้กับ ลอรีอัล[ต้องการอ้างอิง] ทั้งนี้หนังสือพิมพ์ นิวยอร์กโพสต์ ได้ขนานนามให้พิแคสโซ่เป็น “ผู้หญิงแกร่งที่มีความเป็นตัวของตัวเอง” [ต้องการอ้างอิง]  รวมไปถึงการทำเครื่องสำอาง เครื่องประทินผิว ทั้งบอดี้โลชั่น, แป้ง, ครีมอาบน้ำ และสบู่ ซึ่งก็ถูกผลิตออกมาในปีเดียวกันนั่นเอง[ต้องการอ้างอิง]
พิพิธภัณฑ์ชื่อดังในอเมริกา 2 แห่ง ได้ว่าจ้าง พิแคสโซ่ ให้มาร่วมงานเพื่อออกแบบคอลเลคชั่นซึ่งได้ตั้งแสดงอยู่ถาวร นั่นก็คือที่พิพิธภัณฑ์แห่งชาติสถาบันสมิธโซเนี่ยล ซึ่งเป็นสร้อยคอที่ทำจากพลอยคุนไซต์ สีชมพูม่วงขนาด 396.30 กะรัต และผู้เข้าชมที่พิพิธภัณฑ์ประวัติศาสตร์ในเมืองชิคาโก้ ก็สามารถชมผลงานการออกแบบสร้อยข้อมือมูนสโตนขนาด 408.63 กะรัตที่ถูกประดับด้วยเพชรรูปสายฟ้าฟาด [ต้องการอ้างอิง]
ในปี พ.ศ. 2531 พิแคสโซ่ ได้ถูกยกย่องจากบรรดาเหล่าแฟชั่นนิสต้า เดอะ แฟชั่น กรุ้ป ให้เป็นหนึ่งในผู้หญิงที่มีอิทธิพลสูงสุดในวงการธุกิจดีไซน์เนอร์ด้วยกัน สถาบันฮิสแพนิค ดีไซน์เนอร์ ได้เสนอให้เธอได้รับรางวัล โมดา สาขาการออกแบบยอดเยี่ยม และตั้งแต่ปีพ.ศ. 2526เธอได้ร่วมเป็นสมาชิกของ ดิ อินเตอร์เนชั่นนัล เบสท์ เดรสเสด ลิส
ในปี พ.ศ. 2553 พิแคสโซ่ ได้เฉลิมฉลองในวาระที่ทิฟฟานี่แอนด์โค ครบรอบปีที่ 30 โดยได้ผลิตคอลเลคชั่นใหม่ที่ชื่อว่า มาร์ราเกช ซึ่งได้รับแรงบันดาลใจมาจากความหลงใหลที่เธอมีต่อประเทศโมรอคโค และในปี พ.ศ. 2554 เธอก็ได้ออกแบบคอลเลคชั่น เวเนเซีย ซึ่งเป็นการเฉลิมฉลองเมืองเวนิชและมันก็ได้รับความนิยมอีกเช่นเคย[ต้องการอ้างอิง]
แหล่งข้อมูลอื่น

Paloma Picasso ที่อินเทอร์เน็ตมูวีเดตาเบส
Paloma Picasso's Tiffany Collection
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  สหรัฐ  เช็กเกีย  โปแลนด์ 
ศิลปิน:  RKD Artists  ULAN 
อื่น ๆ:  SNAC  IdRef 
| [[วิกิพีเดีย:|ข้อมูลบุคคล]] |
| --- | --- |
ชื่อ: Picasso, Paloma}
ชื่ออื่น: Picasso, Anne Paloma
รายละเอียดโดยย่อ: French-Spanish fashion designer
วันเกิด: 19 April 1949
สถานที่เกิด: ปารีส, France
วันตาย: 
สถานที่ตาย:
พระเจ้าราชวรวงศ์เธอ พระองค์เจ้าเกสร (ในสมเด็จพระบวรราชเจ้ามหาเสนานุรักษ์)

บทความนี้เกี่ยวกับพระราชธิดาในสมเด็จพระบวรราชเจ้ามหาเสนานุรักษ์ สำหรับพระราชธิดาในสมเด็จพระบวรราชเจ้ามหาสุรสิงหนาท ดูที่ พระเจ้าราชวรวงศ์เธอ พระองค์เจ้าเกสร (ในสมเด็จพระบวรราชเจ้ามหาสุรสิงหนาท)
| พระเจ้าราชวรวงศ์เธอ พระองค์เจ้าเกสร> พระเจ้าราชวรวงศ์เธอ ชั้น 2 |
| --- | --- |
ประสูติ: พ.ศ. 2353
สิ้นพระชนม์: 13 ตุลาคม พ.ศ. 2367 (14 ปี)
ราชวงศ์: จักรี
พระราชบิดา: สมเด็จพระบวรราชเจ้ามหาเสนานุรักษ์
พระมารดา: เจ้าจอมมารดาปิ่น
พระเจ้าราชวรวงศ์เธอ พระองค์เจ้าเกสร หรือ พระองค์เจ้าเกษร (พ.ศ. 2353 — พ.ศ. 2367) พระราชธิดาพระองค์ที่ 26 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น
พระประวัติ

พระเจ้าราชวรวงศ์เธอ พระองค์เจ้าเกสร ประสูติเมื่อพ.ศ. 2360 เป็นพระธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น พระองค์เจ้าเกสรประชวรพระยอด สิ้นพระชนม์ในรัชกาลที่ 2 เมื่อพ.ศ. 2367 พระชันษา 14 ปี
ในสมัยรัชกาลที่ 3 ได้เกิดคดีซึ่งอีนวล ได้ยินข่าวที่พระองค์เจ้าเกสรสิ้นพระชนม์ เจ้าจอมมารดาปิ่นเศร้าโศกเสียใจยิ่งนักที่พระองค์เจ้าเกสรสิ้นพระชนม์ จึงได้วางแผนกับอีจั่นหลอกเจ้าจอมมารดาปิ่นว่าดวงพระวิญญาณของพระองค์เจ้าเกสรกลับมาเข้าร่างอีจั่น เจ้าจอมมารดาปิ่นหลงเชื่อและจะไปรับตัวอีจั่นมาที่ตำหนัก ความทราบถึงพระบาทสมเด็จพระนั่งเกล้าเจ้าอยู่หัวจึงทรงโปรดเกล้าฯ ชำระความผิด ซึ่งอีจั่น อีนวล อีเลย ถูกส่งไปเป็นตะพุ่นหญ้าช้าง เจ้าจอมมารดาปิ่นให้ภาคทัณฑ์ไว้
พระวรวงศ์เธอ พระองค์เจ้าสุริยนเยี่ยมพยับ

| พระวรวงศ์เธอ พระองค์เจ้าสุริยนเยี่ยมพยับ |
| --- | --- |

พระวรวงศ์เธอ
ประสูติ: 14 กันยายน พ.ศ. 2437
สิ้นพระชนม์: 19 กันยายน พ.ศ. 2455 (18 ปี)
ราชวงศ์: จักรี
ราชสกุล: ภาณุพันธุ์
พระบิดา: สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
พระมารดา: หม่อมสุ่น ภาณุพันธุ์ ณ อยุธยา
พระวรวงศ์เธอ พระองค์เจ้าสุริยนเยี่ยมพยับ เป็นพระโอรสในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ประสูติแต่หม่อมสุ่น ปักษีวงศา
พระประวัติ

พระวรวงศ์เธอ พระองค์เจ้าสุริยนเยี่ยมพยับ ประสูติเมื่อวันศุกร์ที่ 14 กันยายน พ.ศ. 2437 ปีมะเมีย พระอิสริยยศเมื่อแรกประสูติเป็นหม่อมเจ้า
ต่อมาทรงเข้าศึกษาในโรงเรียนราชวิทยาลัย เมื่อจบการศึกษาแล้ว กรมพระยาภาณุพันธุวงศ์วรเดชทรงส่งไปศึกษาต่อที่ประเทศสวิตเซอร์แลนด์ ขณะทรงศึกษาต่อที่สวิตเซอร์แลนด์ทรงประชวรด้วยโรคฝีในท้อง สิ้นชีพิตักษัยเมื่อวันที่ 19 กันยายน พ.ศ. 2455 พระชันษา 18 ปี
ต่อมาพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าให้สถาปนาพระโอรสธิดาในเจ้าฟ้าที่พระมารดามิได้เป็นเจ้าทุกพระองค์เป็น พระวรวงศ์เธอ พระองค์เจ้า เมื่อวันที่ 8 พฤศจิกายน พ.ศ. 2470 หม่อมเจ้าสุริยนเยี่ยมพยับ จึงได้รับการสถาปนาเป็น พระวรวงศ์เธอ พระองค์เจ้าสุริยนเยี่ยมพยับ
ฟุมิ ดัง

| ฟุมิ ดัง |
| --- | --- |
เกิด:  (1954-06-05) 5 มิถุนายน ค.ศ. 1954 (70 ปี) เนริมะ, โตเกียว, ญี่ปุ่น
อาชีพ: นักแสดง
ปีปฏิบัติงาน: 1973–ปัจจุบัน
ส่วนสูง: 1.70 m (5 ft 7 in)
ฟุมิ ดัง (เกิดเมื่อวันที่ 5 มิถุนายน ค.ศ. 1954) เป็นนักแสดงหญิงชาวญี่ปุ่น
ผลงาน

Tora's Pure Love (1976)
Ashita no Joe (1980) (voice)
Ashita no Joe 2 (1981) (voice)
House on Fire (1986)
Tora-san, My Uncle (1989)
After the Rain (1999)
Bloom in the Moonlight (1993)
Climbing to Spring (2014)
ละครโทรทัศน์

Hana Moyu (2015) - Sugi Taki
Toto Neechan (2016) - Narrator
ประเทศเนเธอร์แลนด์ในโอลิมปิกเยาวชนฤดูร้อน 2014

ประเทศเนเธอร์แลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเนเธอร์แลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 41 คน ใน 13 ชนิดกีฬา ผลการแข่งขันครั้งนี้ประเทศเนเธอร์แลนด์ได้รับเหรียญรางวัลแบ่งเป็น 1 เหรียญทอง 4 เหรียญเงิน และ 5 เหรียญทองแดง รวมทั้งหมด 10 เหรียญ
นักกีฬาที่ได้รับเหรียญรางวัล

บทความหลัก: สรุปเหรียญโอลิมปิกเยาวชนฤดูร้อน 2014
| เหรียญ | นักกีฬา | กีฬา | รายการ | วันที่ |
| --- | --- | --- | --- | --- |
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
กรีฑา

บทความหลัก: กีฬากรีฑาในโอลิมปิกเยาวชนฤดูร้อน 2014
ผลการแข่งขันดังนี้ :
| นักกีฬา | รายการ | รอบคัดเลือก> ผล | รอบคัดเลือก> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |